OpenLLM-France/wikimedia huggingface dataset:
# Juan Antonio Villacañas

Juan Antonio Villacañas (Toledo d'an 1922 - Toledo d'ar 2001) a oa ur skrivagner spagnol.

## Liamm diavaez

* Lec'hienn bersonel
# Juan Aragon ha Kastilha

Juan Aragon ha Kastilha, pe Joan d'Aragó e katalaneg, pe Juan de Aragón y Castilla pe Juan de Trastámara y Trastámara e kastilhaneg, ganet e 1478 ha marvet da naontek vloaz e 1497, a oa priñs Asturiez, da lavarout eo priñs pennhêr kurunennoù an div rouantelezh, hini Aragon ha hini Kastilha.

## Ur vuhez verr

Mab e oa da Fernando II Aragon ha da Izabel ar Gatolikez, rouanez Kastilha ; o eil bugel e oa war-lerc'h e c'hoar henañ, an infantez Isabel (1470-1498). Priñs Asturiez e voe anvet kenkent ha ganet, ha priñs Girona goude marv e dad-kozh Joan II Aragon e 1479.
E 1497 e oa tost naontek vloaz e miz Ebrel pa voe dimezet en iliz-veur Burgos da Marc'harid Aostria (1480-1530), merc'h d'an Impalaer Santel Masimilian Iañ (1459-1519).
C'hwec'h miz goude an eured, d'ar 4 a viz Here, e varvas e Salamanca gant an droug-skevent, p'edo war e hent da eured e c'hoar.

## Goude e varv

E c'hoar Isabel a voe anvet da briñsez Asturiez ha Gerona.
Addimeziñ a reas e intañvez yaouank seitek vloaz.
# Jualenn vailh

Jualenn vailh :
| Ur jualenn vailh. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Gruiformes |
| Kerentiad : | Rallidae |
| Genad : | Fulica |
| Anv skiantel ||
| Fulica atra Linnaeus, 1758 ||
| D'ar vevoniezh e tenn ar pennad-mañ. ||
Ar jualenn vailh (liester : jualenned bailh) a zo ur spesad hirc'hareged bihan, Fulica atra an anv skiantel anezhañ.

## Doareoù pennañ

* Fulica atra
* Vioù Fulica atra

## Boued

Bevañ a ra diwar voued a bep seurt dre m'eo hollzebrer ar spesad.

## Annez

Kavout a reer ar spesad en Aostralazia, Azia hag Eurazia, ma plij kalz al lec'hioù gleb dezhañ.

## Liammoù diavaez

a vo kavet e Wikimedia Commons.
* (en) Fulica atra el lec'hienn BirdLife International.
* (en) Fulica atra e lec'hienn an International Union for Conservation of Nature (IUCN).

## Notennoù ha daveennoù

* ↑ Studiet gant TermOfis Ofis Publik ar Brezhoneg.
* ↑ (en) Fulica atra el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Fulica atra.
# Komorez

An inizi Komorez zo ur stad vihan hag un enezeg e Meurvor Indez, etre norzh Madagaskar ha norzh Mozambik, ouzh genoù Kanol Mozambik. Teir enezenn bennañ zo er stad : "Grande-Comore" pe Ngazidja, "Mohéli" pe Mwali, hag "Anjouan" pe Nzwani. Ur pedervet enezenn, Mayotte pe "Mahoré", zo e dalc’h Frañs, daoust ma vez sellet outi evel un darn eus ar vro gant gouarnamant Komorez. Moroni eo ar gêr-benn, war an enez vrasañ.
Trevadennoù eus Bro-C’hall eo bet an inizi Komorez adalek 1841. Deuet e oant da vezañ dizalc’h er bloavezh 1978. Da neuze e oa bet votet gant annezidi Mayotte, enezenn suañ an enezeg, chom e dalc’h Bro-C’hall.

## Liammoù diavaez

a vo kavet e Wikimedia Commons.
Tiriadoù dalc'het Ceuta • Inizi Kanariez • Madeira • Melilla • Mayotte • Reünion • Saint Helena • Inizi Tchagos
# Kompagnunezh

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ur gompagnunezh zo ur bodad tud.
A-wechoù e vez bodet an dud -se evitar blijadur, ha netra ken. A-wechoù all e vezont bodet, pe strollet evit ur gefredi bennak.

## Kompagnunezhioù

* Kompagnunezh Jezuz: ar Jezuited.
* Ur gompagnunezh en arme a zo renet gant ur c'habiten.
* Kompagnunezhioù kenwerzhel
* Kompagnunezh an Indez
* Kompagnunezh c'hoariva

## Kompagnunezhioù

Kalz kompagnunezhioù a zo saoznek o anvioù a echu o anv gant "co".
* Aramco

## Pennadoù kar

* Company, a zo kompagnunezh e saozneg.
# Kompagnunezh Jezuz

Kompagnunezh Jezuz (Societas Jezu, SJ, e latin) a zo un urzh relijiel katolik. Graet e vez jezuisted eus hec'h izili. Diazezet eo bet er bloaz 1540 gant Ignas Loyola. An trede brasañ urzh katolik eo, war-lerc'h ar Frañsiskaned hag an Dominikaned. Ar pab Frañsez, dilennet e 2013, eo ar c'hentañ pab jezuist.

## Liammoù diavaez

* (en) (es) (fr) Lec'hienn ofisiel Kompagnunezh Jezuz
a vo kavet e Wikimedia Commons.
# Kompezenn

Un tolead douar, ec'hon peurliesañ, ha ne weler netra uheloc'h ha netra kromm enni eo ur gompezenn. Takadoù uheloc'h a vez tro-war-dro dezhi nemet m'emañ unan eus he c'hostezenn war ribl ar mor.
# Komoe (stêr)

Ar gKomoe a zo ur stêr en Afrika ar C'hornaoueg, 813 km hed dezhi, hag a dremen dre vBurkina Faso ha Biz Aod an Olifant. Andoniet eo e Péni, ur gêriadenn lec'hiet etre Banfora ha Bobo-Dioulasso. En em deurel a ra e Pleg-mor Ginea, en un daou-ugent km bennak er Reter da Abidjan. Treuziñ a ra ur gweledva a savanenn.

## Notennoù ha daveoù

* ↑ Benel eo he anv e galleg.
# Komorzhel

Komorzhel :
| An ti-kêr. ||
| Anv gallaouek | Conbórtilhaè |
| Anv gallek (ofisiel) | Combourtillé |
| Bro istorel | Bro Roazhon |
| Melestradurezh ||
| Departamant | Il-ha-Gwilen |
| Arondisamant | Felger-Gwitreg |
| Kanton | Felger-1 |
| Kod kumun | 35086 |
| Kod post | 35210 |
| Maer Amzer gefridi | Roland Bouvet 2020-2026 |
| Etrekumuniezh | Felger Tolpad-kêrioù |
| Bro velestradurel | Bro Felger |
| Poblañsouriezh ||
| Poblañs | 612 ann. (2020) |
| Stankter | 66 ann./km² |
| Douaroniezh ||
| Daveennoù lec'hiañ | 48° 16′ 22″ Norzh 1° 14′ 39″ Kornôg / 48.2728, -1.2442 |
| Uhelderioù | kreiz-kêr : 115 m bihanañ 72 m — brasañ 130 m |
| Gorread | 9,25 km² |
| Komorzhel ||
| kemmañ |
Komorzhel (Combourtillé e galleg) zo ur gumun eus Breizh e Kanton Felger-1 e departamant Il-ha-Gwilen.

## Istor
### XX$^{vet}$ kantved
#### Brezel-bed kentañ

* 28 gwaz a gollas o buhez abalamour d'ar brezel hervez monumant ar re varv, da lavaret eo 5,13% ag ar boblañs hervez an niveradeg bet graet e 1911; unan anezhe a varvas e Virton e Belgia d’an 22 a viz Eost 1914, er 124vet Rujumant Troadegiezh.

#### Trevadennoù

* Reter-Nesañ: mervel a reas ur soudard eus ar 17vet RTS e miz Ebrel 1926 en Aleppo e Siria.

#### Eil Brezel-bed

* Un den ag ar gumun a varvas abalamour d'ar brezel pa oa prizoniad-brezel e Lautaverk en Alamagn e miz Gwengolo 1944, soudard er 227vet Rujumant Troadegiezh e oa.

## Monumantoù ha traoù heverk

* An iliz katolik.
* Iliz katolik Intron-Varia XVI$^{vet}$ kantved-XIX$^{vet}$ kantved.
* Monumant ar re varv.

## Emdroadur ar boblañs

Niver a annezidi

## Liammoù diavaez

a vo kavet e Wikimedia Commons.
* Glad Komorzhel .

## Dave ha notennoù

* ↑ Roadennoù ofisiel e lec'hienn an EBSSA
* ↑ Monumant ar re varv - Memorial Genweb
* ↑ Fichenn hiniennel - Memorial Genweb
* ↑ Fichenn hiniennel - Memorial Genweb
* ↑ Fichenn hiniennel - Memorial Genweb
* ↑ Memorial Genweb
# Kompas Martolod (steredeg)

Ar C'hompas Martolod (Pyxis, berraet e Pyx) zo ur steredeg eus an hantervoul su.
a vo kavet e Wikimedia Commons.
# Kompiler

Ur c’hompiler, pe ur c'hempuner, a zo ur meziant a dro ur program eus e stumm mammenn — un destenn — d’ur stumm binarel a c’hell bezañ peurgaset gant un urzhiataer, peurliesañ dindan kontroll ur reizhiad korvoiñ resis.

## Labour ur c’hompiler
### Dielfennerezh geriadurel

Da gentañ e vez lennet pep arouez er vammenn. Strollet e vez an arouezoù e jetoueroù. Da skouer, el linnen-mañ:
frouezh = avaloù + perennoù
Strollet eo f, r, o, u, e, z, h evit sevel ar jetouer frouezh.

### Dielfennezezh sintaksel

Strollet eo ar jetoueroù, « gerioù » ar program, evit ober « frazennoù » a c’hell bezañ peurgaset gant un urzhiataer. Gant ar memes skouer eo savet un heuliad oberiadurioù : sammañ avaloù ha perennoù, lakaat an disoc’h e frouezh.

### Gwiriañ an tipoù

Rankout a ra tipoù ar variennoù bezañ kempoell. Er skouer a-üs e rank avaloù ha perennoù bezañ niveroù, ha n’eo ket, da skouer, chadennoù (variennoù a zo testennoù enno).

### Produiñ kod binarel

Troet eo ar frazennoù da god binarel a ra gant kement urzhioù a c’hell an urzhiataer hag ar reizhiad korvoiñ peurgas.

### Gwellaat ar c’hod

Dielfenn a ra ar c’hompiler ar c’hod binarel evit klask lakaat tammoù kod efedusoc’h e lec’h ar re produet e penn kentañ.

## Lennadur

* (en) Compilers: Principles, Techniques, and Tools, Alfred V. Aho, Monica S. Lam, Ravi Sethi, Jeffrey D. Ullman, Pearson Education, Inc., 2006.
# Komoeg

Ur yezh nilezsaharek eus skourr yezhoù komouzek eo ar komoeg (komo) komzet gant tro-dro da 12 000 den e Soudan, Soudan ar Su hag Etiopia.

## Gwelet ivez

* Yezhoù nilez-saharek
* Yezhoù komouzek
# Komsoeg

Ur yezh kouchitek ar reter eus isskourr ar yezhoù konsoek-gidolek eo an c'homsoeg (komso, konso, gato, af-kareti pe karate), komzet gant 149 508 den da yezh kentañ ha gant 5 658 den all da eil yezh en Etiopia hag gant un nebeud ezbroidi ivez aet d'en em staliañ en tu all d'ar vevenn e Kenya.

## Gwelet ivez

* Yezhoù kouchitek
* Yezhoù afrez-aziatek
# Goapaer-olivezeg

Goapaer-olivezeg :
| Ur goapaer-olivezeg, tresadenn gant Keulemans (1897). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Acrocephalidae |
| Genad : | Hippolais |
| Anv skiantel ||
| Hippolais olivetorum (Strickland, 1837) ||
| D'ar vevoniezh e tenn ar pennad-mañ. ||
Ar goapaer-olivezeg a zo ur spesad golvaneged bihan, Hippolais olivetorum an anv skiantel anezhañ.
Anvet e voe Salicaria olivetorum (kentanv) da gentañ-penn (e 1837) gant ar skiantour saoz Hugh Edwin Strickland (1748-1831).

## Boued

Bevañ a ra diwar zivellkeineged.

## Annez

Neizhañ a ra ar spesad er Balkanioù hag en Anatolia ha nijal kuit da c'hevred ha reter Afrika da c'hoañviñ.

## Liammoù diavaez

* Hippolais olivetorum war al lec'hienn BirdLife International.
* Hippolais olivetorum war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ Studiet gant TermOfis Ofis Publik ar Brezhoneg.
* ↑ Hippolais olivetorum war al lec'hienn Avibase.
# Goapaer melen

Goapaer melen :
| Ur goapaer melen, luc'hskeudennet e Park broadel Biebrza (Polonia). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Acrocephalidae |
| Genad : | Hippolais |
| Anv skiantel ||
| Hippolais icterina (Vieillot, 1817) ||
| D'ar vevoniezh e tenn ar pennad-mañ. ||
Ar goapaer melen a zo ur spesad golvaneged bihan, Hippolais icterina an anv skiantel anezhañ.
Anvet e voe Sylvia icterina (kentanv) da gentañ-penn (e 1817) gant an evnoniour gall Louis Jean Pierre Vieillot (1748-1831).

## Boued

Bevañ a ra diwar amprevaned ha diwar hugennoù ivez.

## Annez

Neizhañ a ra ar spesad eus Europa ar C'hreiz da gornôg Siberia ha hanternoz Iran ha nijal kuit da Afrika ar Su da c'hoañviñ.

## Liammoù diavaez

* Hippolais icterina war al lec'hienn BirdLife International.
* Hippolais icterina war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ Studiet gant TermOfis Ofis Publik ar Brezhoneg.
* ↑ Hippolais icterina war al lec'hienn Avibase.
# Goascorán

Goascorán zo ur gêriadenn eus Honduras, war lez ar stêr Goascorán.
# Goañv

Ar goañv zo unan eus peder rann ar bloaz, war-lerc'h an diskaramzer, hag a-raok an nevezamzer. Evit ar steredoniezh e krog ar rannvloaz-se d'an 21 a viz Kerzu en hantervoul zo en norzh d'ar c'heheder ha d'an 21 a viz Mezheven er su d'ar c'heheder. Echuiñ a ra d'an 21 a viz Meurzh en hantervoul norzh ha d'an 21 a viz Gwengolo en hantervoul su. Evit kalz tud ez eo mizioù Kerzu, Genver ha C'hwevrer a ya d'ober ar goañv e broioù an norzh. Hervez deiziadur ar Gelted kozh avat e oa miz Here, miz Du ha miz Kerzu oc'h ober ar goañv, ha setu perak e reer Kala-Goañv eus ar 1añ a viz Du e brezhoneg, ha miz Kala-Goañv eus miz Du e brezhoneg Gwened.

## Liammoù diavaez

a vo kavet e Wikimedia Commons.
# Goapaer-Rusia

Goapaer-Rusia :
| Ur goapaer-Rusia, luc'hskeudennet en inizi Farne (Bro-Saoz). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Acrocephalidae |
| Genad : | Iduna (genad) |
| Anv skiantel ||
| Iduna caligata (Lichtenstein, 1823) ||
| D'ar vevoniezh e tenn ar pennad-mañ. ||
Ar goapaer-Rusia a zo ur spesad golvaneged bihan, Iduna caligata (Hippolais caligata kent) an anv skiantel anezhañ.
Anvet e voe Sylvia caligata (kentanv) da gentañ-penn (e 1823) gant al loenoniour alaman Martin Lichtenstein (1780-1857).

## Boued

Bevañ a ra diwar amprevaned.

## Annez

Neizhañ a ra ar spesad en ekorannved palearktikel ha goañviñ en India hag e Sri Lanka.

## Liammoù diavaez

* Hippolais caligata war al lec'hienn BirdLife International.
* Hippolais caligata war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ Studiet gant TermOfis Ofis Publik ar Brezhoneg.
* ↑ Iduna caligata war al lec'hienn Avibase.
# Goapaer gris

Goapaer gris :
| Ur goapaer gris. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Acrocephalidae |
| Genad : | Iduna (genad) |
| Anv skiantel ||
| Iduna pallida (Hemprich & Ehrenberg, 1833) ||
| D'ar vevoniezh e tenn ar pennad-mañ. ||
Ar goapaer gris a zo ur spesad golvaneged bihan, Iduna pallida (Hippolais pallida kent) an anv skiantel anezhañ.
Anvet e voe Curruca pallida (kentanv) da gentañ-penn (e 1833) gant an daou naturour alaman Friedrich Wilhelm Hemprich (1796-1825) ha Christian Gottfried Ehrenberg (1795-1876)

## Boued

Bevañ a ra diwar amprevaned.

## Annez hag isspesadoù

Ar spesad a gaver ar pemp isspesad anezhañ :
* Iduna pallida alulensis, e hanternoz Somalia,
* Iduna pallida elaeica, eus gevred Europa da gKazakstan hag Iran, dre ar Reter-Kreiz,
* Iduna pallida laeneni, eus Niger da greiz Soudan,
* Iduna pallida pallida, en Egipt,
* Iduna pallida reiseri, eus gevred Maroko ha Maouritania da Libia.

## Liammoù diavaez

* Hippolais pallida war al lec'hienn BirdLife International.
* Hippolais pallida war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ Studiet gant TermOfis Ofis Publik ar Brezhoneg.
* ↑ Roadennoù IOC World Bird List diwar-benn Iduna pallida.
# Goañvenn

Ur c'hoañvenn zo ur boazhadenn graet gant ar yenijenn d'ar c'hroc'hen. A-wechoù e vez war ar gorre hepmui, a-wechoù e c'hall bezañ don, ha mont betek an eskern.
# Goapaer-Orfeüs

Goapaer-Orfeüs :
| Ur goapaer-Orfeüs. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Acrocephalidae |
| Genad : | Hippolais |
| Anv skiantel ||
| Hippolais polyglotta (Vieillot, 1817) ||
| D'ar vevoniezh e tenn ar pennad-mañ. ||
Ar goapaer-Orfeüs a zo ur spesad golvaneged bihan, Hippolais polyglotta an anv skiantel anezhañ.
Anvet e voe Sylvia polyglotta (kentanv) da gentañ-penn (e 1817) gant an evnoniour gall Louis Jean Pierre Vieillot (1748-1831).

## Boued

Bevañ a ra diwar amprevaned ha diwar hugennoù ivez.

## Annez

Neizhañ a ra ar spesad e gwalarn Afrika ha mervent Europa ha goañviñ e savanennoù trovanel Afrika ar C'hornaoueg.

## Liammoù diavaez

* Hippolais polyglotta war al lec'hienn BirdLife International.
* Hippolais polyglotta war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ Studiet gant TermOfis Ofis Publik ar Brezhoneg.
* ↑ Hippolais polyglotta war al lec'hienn Avibase.
# L'Imitation de Jésus-Christ

L'Imitation de Jésus-Christ zo ul levr gallek troet diwar an oberenn latin De Imitatione Christi, ul levr dizanv a zeoliezh kristen savet war-dro da fin ar XIV$^{vet}$ kantved. Krediñ a reer e voe savet gant ur manac'h izelvroat anvet Thomas von Kempen.
Peder levrenn a ya da sevel L'Imitation de Jésus-Christ :
* Levrenn I Avertissements utiles à la vie spirituelle (Admonitiones ad vitam spiritualem utiles) : 25 pennad enni ;
* Levrenn II Avertissements entraînant à la vie intérieure (Admonitiones ad interna trahentes) : 12 pennad enni ;
* Levrenn III De la consolation intérieure (De interna consolatione) : 59 fennad enni ;
* Levrenn IV Exhortation à la sainte communion (De sacramento) : 18 pennad enni.

## Yezhoù all

Meur a droidigezh zo bet e brezhoneg.
* 1689 : An Imitation Jesus-Christ hon salver biniguet, gant Euzen Roparz, adembannet meur a wech.
* 1756 : Imitation hor salver Jesus-Christ, gant Glaoda Marigo, adembannet meur a wech.
* 1788 : Imitation hun salver Jesus-Christ lacait é berton Guenèt, troet e brezhoneg Gwened, gant L. Pourchasse hervez Lukian Raoul.
* 1862 : Jezuz Krist, skouer ar Gristenien, gant Troude ha Gab Milin.
* 1912 : Levr Imitasion Jesus Krist, troet e brezhouneg gant an Otrou Uguen, chaloni a enor, rener skol Sant Visant, e Kemper, J. Salaun Leorier ; un droidigezh klok ha, war-lerc'h, ar pedennoù katolik boas.

## Liammoù diavaez

* Troet e galleg gant Félicité Robert de Lamennais
* Diskouezadeg el levraoueg Mazarine : Un succès de librairie : L'Imitatio Christi, 1470-1850(4 Ebrel- 6 Gouhere 2012)

## Notennoù

* ↑ Geriadur ar skrivagnerien ha yezhourien p. 350
# L'Inconnue (Maupassant)

L'Inconnue (Ar vaouez dianav) zo un danevell gant Guy de Maupassant, en 1885.

## Istor

Da gentañ e voe embannet er gazetenn Gil Blas, d'ar 27 a viz Genver 1885. Adembannet e voe er bloaz-se en dastumad Monsieur Parent.

## An danevell

Unan eus danevelloù "parizian" an oberour eo. E Pariz, war bont ar c'h-Concorde, en em gav ar baron Roger des Annettes gant ur vaouez dianav.

## Liammoù diavaez

* L'Inconnue (1885) e Wikisource

## Notennoù ha daveennoù

* ↑ An destenn orin el lec'hienn Gil Blas - Gallica - BnF.
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# L'Infirme

L'Infirme zo un danevell c'hallek, gant Guy de Maupassant, en 1888.

## Istor

Embannet e oa bet er pemdezieg Le Gaulois, d'an 21 a viz Here 1888, hag adembannet en dastumad L'Inutile Beauté, gant Victor Havard, e 1890.

## An danevell

Er vagon m'emañ Henry Bonclair e sav un den a zo troc'het e zivhar outañ, ha n'eo ket dianav dezhañ...

## Embannadurioù

* 1888 - L'Infirme, e Le Gaulois.
* 1890 - L'Infirme, en L'Inutile Beauté, e ti Victor Havard.
* 1891 - L'Infirme, en La Vie populaire ar 25 Genver 1891.
* 1979 - L'Infirme, enMaupassant, Contes et Nouvelles, levrenn II, éditions Gallimard, Bibliothèque de la Pléiade.
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |